La Liga 2001/2002.
La Liga 2001/2002. je bila 71. sezona nogometnog nacionalnog prvenstva Španije. Sezona je počela 25. augusta 2001. a završila 11. maja 2002. U sezoni je učestvovalo 20 ekipa. Nakon završenog prvenstva Valencia je peti put u svojoj historiji osvojila prvenstvo sa sedam poena više od drugoplasiranog Deportivo Coruñe. Las Palmas, Tenerife i Real Zaragoza su na kraju sezone ispali iz lige. U cjelokupnoj sezoni je ukupno odigrano 380 utakmica te postignut 961 gol što je iznosilo 2.53 datih golova po utakmici. Najefikasnija ekipa lige je bio Real Madrid. Diego Tristán, nogometaš Deportivo La Coruñe je bio najbolji strijelac lige sa 21 postignutim golom.